b'\n_START_ARTICLE_\nMiles to Go\n_START_SECTION_\nIzzid\n_START_PARAGRAPH_\nKnjigo Miles to Go je izdala zalo\xc5\xbeba Disney Hyperion, in sicer najprej marca 2009 v Zdru\xc5\xbeenih dr\xc5\xbeavah Amerike, kasneje pa \xc5\xa1e decembra 2009 v Avstraliji in 1. marca 2010 v Veliki Britaniji._NEWLINE_Knjiga Miles to Go je prodala ve\xc4\x8d kot 2 milijona kopij, od tega 1.000 kopij v prvem dnevu od izzida. V intervjuju v oddaji Today Show je aprila 2009 Miley Cyrus povedala: \xc2\xbbS svojo knjigo si \xc5\xbeelim dose\xc4\x8di to, da bi bralci za\xc4\x8dutili, kar \xc4\x8dutim jaz; \xc4\x8dustva in mo\xc4\x8d. Razlo\xc5\xbeila sem, kako so stvari potekale v mojem \xc5\xbeivljenju in kako sem se spopadla z vsem skupaj. Ne \xc5\xbeelim si, da bi moji obo\xc5\xbeevalci pri\xc5\xa1li do mene in mi za\xc4\x8deli govoriti o tem, da je slava najbolj\xc5\xa1a re\xc4\x8d na svetu. Popularnost je precej te\xc5\xbeka in \xc5\xbeelim si, da bi bralci razumeli, da se v mojem svetu ne vrti vse okoli moje slave in da knjige ne bi prebrali zastonj.\xc2\xab_NEWLINE_Knji\xc5\xbeni kritiki so knjigo Miles to Go ve\xc4\x8dinoma hvalili, kar nekaj pa jih je napisalo, da jih je knjiga prijetno presenetila, saj bi od Miley Cyrus pri\xc4\x8dakovali manj. Bralci so knjigi preko spletne strani Amazon.com dodelili povpre\xc4\x8dno oceno 4/5.'